
EL GRAN LIBRO 

( sigue) 

Basta la sombra con la Iu ^ mesfilada. 

Basta el insecto que en el aire yumba. 

Basta la flor que nace abandonada 
Y se marchita at borde de una tumba. 

Basia la yerba en el vergel nacida. 

Basta un arroyo que fecunde el suelo, 

Una esviga de trigo bendecida, 

Un peda\o de selva, otro de cielo. 

La Natura es el libro en que se admira 
La grande^a de Dios, do se halla tserito 
Ese poema que al mortal inspira 
El himno arrobador a Io infinito. 

Su pagina mds intima y oscura 
Un rayo celestial de Dios refleja,.. 

Todo en el mundo tiene su hermosura, 

Menos aquil que de su amor se aleja. 

Asi, el manto fiotante de los cielos 
Que Dios tendiera con su excelsa mano 
Se refleja, sin limites ni velos. 

En una gota como en un ocaeno 

MartIn GarcIa M£rou, (1862-1905) 

LIBER SUMMUS 

Sufficit umbra nigrans luci permixta nitenti; 

Sufficit insectum levibus quod bombilat alis; 

Flosque remotis solus sufficit ortus in agris. 

Qui subito marcet tumulo dum nectitur atro. 

Sufficit irriguo quae pascitur herba virecto: 

Rivulus aufugiens, glaebas dum pascit adustas; 
Numinis et donum, qua flavet campus arista, 
Silvarumque sinus, vel caeli fragmen aperti. 

Est Natura liber digito conscriptus ab Alti 
Quo venerandi miratur caelestis imago 
Principis; hinc mortales ducere carmina amarunt 
Queis animi sacro rapiuntur ad aethera motu 

Vel minima illius quae pagina cumque latescit 
Mentibus Excelsi jaculatur lumina nostris. 

In mundo praebent divinum cuncta decorem- 
Haec neget unus; tanti Numinis orbus amore. 

Id circo tremulans patulumque per aethera velum, 
Quo rerum Dominus terrae circumdedit orbem, 
Cujus depictam claudat cum guttula formam, 
Clarius haud rutilet, ponto si fulgeat amplo. 

Ludovicus Marcos, C. M. F. 

Villae Rosarii io Argentlna 

ANTONIUS MUSA 


Antonius Musa, libertus Tarraconensis, praestans arte medi¬ 
cus, lautis in Augustum meritis ab eo prae aliis dilectus fuit. Unus ex 
conditoribus exstitit scholae medicorum, qui priscam Alexandrinam 
sectam lacesserunt. Praeter non modicam artis medicae aptitudinem 
atque mentis acumen haud ita commune, uberrimam linguae facili¬ 
tatem optinuit aliorumque animos facultatem conciliandi adeo, ut in 
Maecenatis familiarissimis esset, cui opusculum etiam ultro dicariU 
Horatius velut clari medici auctoritatem ejus adhibet in epistula 15 
lib. I.. Apud Sueton. lib. II, cap. 59 legitur: «Medico Antonio Musae, 
cujus opera ex ancipiti morbo convaluerat (Augustus), statuam aere 
conlato, juxta signum Aesculapii statuerunt». Atque in cap. 81: «Gra¬ 
ves et periculosas valetudines per omnem vitam aliquot expertus est; 
praecipue Cantabria domita, cum etiam distillationibus, jecinore vi¬ 
tiato, ad desperationem redactus. Contrariam et ancipitem ratio¬ 
nem medendi necessario subiit, quia calida fomenta non proderant, 
frigidis curare coactus, auctore Antonio Musa, Quasdam et anni¬ 
versarias ac tempore certo recurrentes experiebatur. Nam sub nata¬ 
lem suum plerumque languebat, et initio veris praecordiorum infla- 
matione tentabatur; austrinis autem tempestatibus, gravedine. Quare 
quassato corpore, neque frigora neque aestus facile tolerabat». Ve¬ 
nusta etiam praeconia Vergilius ei profuse consecrat in Calalec. XIII: 

Quocumque ire ferunt variae nos tempora vitae, 

Tangere quas terras quosque videre homines; 

Dispeream. si te fuerit mihi carior alter: 

Alter enim quis te dulcior esse potest? 

Cui Venus ante alios, divi, divdmque sorores, 

Cuncta, neque indigno, Musa, dedere bona; 

Cuncta quibus gaudet Phoebi chorus, ipseque Phoebus: 

Doctior o quis te, Musa, fuisse potest? 

O quis te in terris loquitur jucundior uno? 

Clio tam certe candida non loquitur. 

Quare illud satis est si te permittis amari, 

Non contra ut sit amor mutuus inde mihi. 

Duo Musae opuscula supersunt: I De tuenda valetudine ad 
Maecenatem libellus; II Compositiones medicae, quae sunt qui 
esse subditicia credant. Apud Onomasticon Forcellinii haec reperi- 
untur: «Antonii Musae, qui Augusti Caesaris medicus fuit, fragmen¬ 
ta quae exstant, collegit Fiorianus Caldani Bassani (non longe a Ve¬ 
netia) ann, 1800 - in 8.° Continuo opus verum autumans his verbis 
pergit: «Praeterea tributus est illi etiam libellus ad M. Agrippam De 
herba bettonica, qui nihilominus antiquus est, nam reperitur in Co- 
dic. M. S. Leindensi saeculi VI. Haec herba vettonica aut bettonica a 
Vettonibus cognita dicitur; sunt hi soli superioris et inferioris Carpe¬ 
tanorum montium incolae (praecipue nostrarum provinciarum Sal- 
manticae et Castrorum-Ceciliae (Salamanca y Caceres) Hi montes 
vel potius montium series appellatur etiam Carpeto-Vettonica, unde 
illius herbae nomen; quae ab hoc porro apud meridei Gallos sicut in 
Italia est cognita. 

Antonio Musae frater fuit, fortasse Tarraconensis, nomine Eu¬ 
phorbus, perillustris medicus Jubae, Mauritaniae regis, ut apud omnes 
constat, Pompeji tenacissimi sectatoris, de quo Plin. lib XXV, cap. 
38 sic ait: «Invenit et patrum nostrorum aetate rex Juba herbam 
nymphaeam (vulgo «hfgo de rio »), quam appellavit Euphorbiam, me¬ 
dici sui nomine, apud peritos vero euphorbia resinifera Frater (Eu¬ 
phorbus) fuit Musae, a quo Divum Augustum conservatum indicavi¬ 
mus. Iidem fratres instituere balineis frigida multa corpora adstrin- 
gere. Antea non erat mos nisi calida tantum lavari, sicut apud 
Homerum etiam invenimus». Ambo fratres, Asclepiadis discipuli 
fuere. Is natus Prusiae, memorabilis Bithiniae urbis, retoricus atque 
praecipue medicus, Hippocratis aemulus exstitit aestimabilis. 

Josephus M. a SERRANO 

in Instituto Tarraconensi litterarum praeceptor. 

Conloquia in Schola 

INTER AMICOS ENTRE AMIGOS- 

(Franciscus et Gustavus) (Francisco i Gustavo) 


F, —Ileus, mi Gustave, quam hercle sero 

me revisis! 

G. — Volui equidem ad te venire prius, nec 

licuit tamen per negotia; ignosces igi¬ 
tur, amice. 

F. —Non est, cur tibi ignoscam. Ecquid re¬ 

rum novarum ad fers? 

G. —Nihil novi vulgatur, quod sciam. An¬ 

tonius tamen noster in schola castro¬ 
rum dux a praeceptore renuntiatus di¬ 
citur. 

F. —Ain vera, amicorum optime? 

G. —Qtiin immo, fama etiam serpit eum 

a disceptantibus in suffragiis longe 
victorem excessisse. 

F . — Oh, Antonium victorem fuisse maxi¬ 

me volupe est! 

G, —Atque vita inde illi comomodior mul¬ 

to, fortunae optimae meritissimo. 

F, —Gratiam habeo superis, quod illius tan¬ 

dem causae obsecundaverint! 

G. —Atque ego laetor Antonii vicem, eam- 

que semper gaudebo. 

F. —Jamdiu equidem exspectabam et toto 

erat caelo manifestus ille rei felix 
eventus. 

G, —Ego vero ante multos dies Antonium 

mirabar impensius libris adfixum, nul¬ 
lumque ab studendo tempus remitten¬ 
tem... 

F — Vin, igitur, eum una adeamus gratu¬ 
landi causa? Comitatem certe multum 
amabit... 

G, —Antea commodum eum salutatum ac¬ 
cessi, quam ad te venirem; sed illum 
modo domo abiisse nuntiatum mihi 
est. 

F. —Forsitan detiuo se domum jam recepe¬ 

rit; alias in viridario opperiemur, dul¬ 
ces seri auras carpendo. 

G, —Eamus, igitur, Antonium salutatum. 


F. —jHola, Gustavo! Y iqu£ tarde me 

devuelves Ia visita! 

G, — Te aseguro que quise venir antes, 

pero los negocios no lo han consen- 
tido; me dispensares, pues, amigo. 

F. —No hay de qu6. Y iqu6 traes de 

nuevo? 

G. —Nada nuevo se corre, que yo sepa. 

Con todo, se rumorea que Antonio 
ha ascendido a eapitin en la escue- 
la militar. 

F. — Pero, ies verdad, amigo mio? 

G, — Aun hay m&s; es fama que entre 

los contrincantes ha vencido por 
notable mayoria. 

F, — jQu6 bien! jMe alegro en el alma 

que Antonio haya salido triunfante! 

G, —Por lo mismo su vida serd mhs 

holgada, mereciendo, como mere- 
cia, ser acariciado por la mejor 
suerte. 

F, — jAI cielo se den las gracias, que al 

fin ha atendido a su causa! 

G, —Yo por mi parte me alegro y siem- 

pre me alegrar£ de la suerte de An¬ 
tonio. 

F, —Ya hace tiempo que lo esperaba, y 

este su feliz 6xito era tan claro co¬ 
mo la luz dei mediodia. 

G. —Y a mi ya hace bastantes dias que 

me llamaba la atencidn el apego de 
Antonio a los libros, y que nunca 
dejase de estudiar... 

F, —iVamos, pues, juntos a su casa para 

felicitarle? No podrd menos de apre- 
ciar la delicadeza... 

G. —Precisamente antes de venir aqui 

me llegu6 a saludarle; pero me di- 
jeron que hacia poco habia salido. 

F. —Tai vez habra tornado a casa,- si no, 

le aguardaremos en el jardin, res¬ 
pirando el apacible fresco de la tarde. 

G. — Vamos, pues, a saludar a Antonio. 

CURSUS G1MNASTICUS 

QUARTA VERGILLI ECLOGA (1) 


At simul heroum laudes et facta parentis 
Jam legere, et quae sit poteris cognoscere virtus: 

Molli paulatim flavescet campus arista, 

Incultisque rubens pendebit sentibus uva. 

Et durae quercus sudabunt roscida mella, , 30 

At simul...: Pergit Vergilius ubertatem naturae vividioribus co¬ 
loribus depingere (v. 27-30). — Simul poteris: hisp, asi que puedas.— 
Quae sit... virtus: interrogatio obliqua.— Flavescet campus arista... 
pendebit sentibus uva: sinecdoche, singularis pro plurali. Campus est 
planities inculta, cui adversatur ager, arvum; per paradoxam flaves¬ 
cens aristis demonstratur. Epitheta quam pulcra et poetica patent.— 
Sudabunt mella: Castigatius in prosa oratione sudabunt meile, vel mei 
sudabit ex... Mella: soluto sermone vix adhibetur in plurali. 

Pauca tamen suberunt priscae vestigia fraudis, 

Quae temptare Thetin ratibus, quae cingere muris 
Oppida, quae jubeant telluri infindere sulcos. 

Alter erit tum Thiphys et altera quae vehat Argo 
Delectos heroas: erunt etiam altera bella 35 

Atque iterum ad Trojam magnus mittetur Achilles. 

Pauca tamen...: Aetas aurea cum aetate Pueri incrementum et 
perfectionem accipiet. In ortu pueri natura reflorescet: fundent cuna¬ 
bula flores; in adulescentia, terra fructus feret, aliquibus tamen aeta¬ 
tis ferreae manentibus vestigiis: priscae vestigia fraudis. Firmata pueri 
aetate, omnis feret omnia tellus. 

Quae temptare: periphrasis seu locutio poetica qua ostenditur 
homines iterum navigaturos, cupiditatis explendae gratia, aut belli 
inferendi. — Thetis: Nympharum marinarum mater; per synecdochen 
sumitur pro mari. — Quae jubeant temptare, infindere: i. e. quae ho¬ 
mines compellant ut... Verba imperandi et similia subjunctivum po¬ 
tius quam infinitivum postulant, praeter jubeo, — Argo: navis illa qua, 
ut fabula refert, Jason cum multis proceribus (Argonautis) in Colchos 
navigavit pro aureo vellere; navis fabricator et gubernator fuit 
Tiphys. 

Hinc ubi jam firmata virum te fecerit aetas, 

Cedet et ipse mari vector, nec nautica pinus 
Mutavit merces; omnis feret omnia tellus. 

Non rastros patietur humus, non vinea falcem, 40 

Robustos quoque jam tauris juga solvet arator, 

Nec varios discet mentiri lana colores. 

(1) C i. fasc, sup. p. 106 

Ipse sed in pratis aries jam suave rubenti 45 

Murice, jam croceo mutabit vellera luto; 

Sponte sua sandix pascentes vestiet agnos. 

Hinc ubi jam..: In hoc fragmento exemplar habes perfectissi¬ 
mum poesis descriptivae; cogitatus et imagines tanti vigoris sunt, ut 
dignis laudibus extolli non possint. Inanima, pinus, lana, vitis, perso¬ 
narum vices gerunt; vel ipsis herbis camporum humana sensa poeta 
concessit; patietur, discet mentiri, sponte sua.—Firmata-, epithetum 
metonymicum quod tribuitur causae pro effectu. Sic proprio sermo¬ 
ne se habet sensus; «ubi aetas te fecerit virum firmatum». — Pinus: 
pro navi; metonymia, qua materia rei pro re accipitur. —Mentiri: ac¬ 
tive invenitur in poetis et in scriptoribus post aetatem classicam; ra¬ 
ro apud classicos, ut in Sallustio; «Cujus consilio tantam rem esset 
mentitus*. — Aries mutabit vellera..: «Traditur in libris Etruscorum, 
si hoc animal miro et insolito colore fuerit infectum, omnem rerum 
felicitatem Imperatori portendi* (Servius). -Sandix: Scholia Bernen- 
sia (in h. 1.) asserunt esse genus herbae rubeae; Plinius vero opina¬ 
tur id esse genus rubri coloris facticii, ac Vergilium corrigit eo quod 
herbam esse existimasset. At poetae locus non ita intellegendus est 
ut agni sandice pascantur, sed ut pascentes lanam induturi sint co¬ 
loris sandicis, sive ea sit planta sive pigmentum. 

Talia saecla, suis dixerunt, currite, fusis. 

Concordes stabili fatorum numine Parcae. 

Adgredere o magnos, aderit jam tempus, honores. 

Cara deum suboles, magnum Jovis incrementum. 

Adspice convexo nutantem pondere mundum, 50 

Terrasque tractusque maris caelumque profundum, 

Adspice venturo laetentur ut omnia saeclo. 

Talia saecla..-. Ordo grammaticalis hic est; Parcae concordes 
stabili numine fatorum, dixerunt fusis: currite talia saecula. Talia 
saecula: accusativus qui dicitur cognatus, quia similis est significatio¬ 
nis ac verbum. Unde perperam Ruaeus vocativum facit; o talia saecu¬ 
la, currite. In hac interpretatione sequor F. Walters et Cartault, nixus 
etiam illo textu Symmachi: «Et vere si fas est praesagio futura conji¬ 
cere, jam dudum aureum saeculum currunt fusa Parcarum». (De Laud. 
Grat. c. 11). Non hic agitur solum, ait A. Forbiger, de constructione 
currere stadium, aequor; Parcarum fusa non modo saecula currunt 
sed currendo efficiunt. -Adgredere o magnos..: Quis non miratur 
quinque sequentium versuum majestatem epicam? Adgredere: «Fac 
ut vitam tuam bonorum, id est, felicitatis quam aurea aetas praebebit 
plenam ineas* (Krause). — Jovis incrementum: hic versus hexameter 
vocatur spondaicus, habens quartum pedem dactylum, quintum et 
sextum spondaeos; hunc Vergilius vel ad rei alicujus gravitatem et 

amplitudinem, maerorem animique angorem, vel aliud simile decla¬ 
randum usurpat.— Laetentur: Cartault (item Herrmann, Carcopino, 
Goelzer) legit laetantur, at legibus grammaticis melius aptatur 
subjunctivus causalis, hoc est regimen verbi laetor quod in accu¬ 
sativum, explicitis aut tacitis propositionibus ob propter converti 
potest. 

O mihi tam longe maneat pars ultima vitae 
Spiritus et quantum sat erit tua dicere facta. 

Non me carminibus vincet nec Thracius Orpheus 55 
Nec Linus, huic mater quamvis atque huic pater adsit 
Orphei Calliopea, Lino formosus Apollo. 

Pan etiam, Arcadia mecum si judice certet 
Pan etiam, Arcadia dicat se judice victum. 

O mihi..: Epiphonema et optatio. — Tam longe: alii legunt tum 
longe.—Tua dicere facta: Non pauci interpretes hic vident adlusionem 
ad poema epicum quod Vergilius jam tum scribere cupiebat; (cfr. 
Eccl. VIII, v. 7; et Georg. III, 26). — Vincet: vel vincat, ut modus po- 
tentialis: hyperbole. — Orpheus: celeberrimus poeta, qui cantu silvas, 
ut dicitur, movebat et saxa, fluviorum cursum prohibebat, ferasque 
reddebat mitiores. Ad hujus nominis numerum syllabarum quod atti¬ 
net dissylabum est, sed potest esse etiam trisylabum, soluta diphton- 
go, praeter nominativum et vocativum qui semper dissylabi inveni¬ 
untur. Vide tamen duo exempla contraria in Culice, v. 117 et 268, 
nisi spondaicum putes utrumque versum. 

Incipe, parve puer, risu cognoscere matrem: 60 

Matri longa decem tulerunt fastidia menses. 

Incipe, parve puer: qui non risere parenti, 

Nec deus hunc mensa, dea nec dignata cubili est. 

Incipe, parve puer: hic versus suavissimum continet cogitatum, 
quem legenti in mentem veniunt illi persuaves etiam Catulli (Carm 
61, v. 216): Torquatus volo parvulus—Matris e gremio suae—Porrigens 
teneras manus- Dulce rideat ad patrem — Semihiante labello.—Risu: ad 
puerum an ad matrem refertur? Primum magis placet propter v. 61; 
fastidiis maternis puer risu gratitudinis respondet,— Tulerunt: pae¬ 
nultima brevis, cum vulgo longa habeatur (cfr. Palaest. Lat. num. 24, 
pag. 81) — Qui non risere parenti: hemistichii lectio ex interpretatione 
verbi risu pendet; ita ut qui risum ad matrem referant, legere debeant 
cui non risere parentes. Ex his vero qui legunt qui non risere, alii vel 
parentes esse volunt in vocativo (Politianus) vel in accusativo (Scali- 
ger) vel in dativo, quam lectionem cum optimis auctoribus, cum Quin¬ 
tiliano amplectimur. Auctor Institutionum Oratoriarum qui Vergilii 
autographa viderat (I, 7. 19-20), in hoc loco agi de syllepsi adserit 
(IX, 3. 38), vi cujus qui non risere idem est ac qui non risit. 

Henricus Martija, C. M. F. 

NOVA ET VETERA 



(Prosequitur) 

II.—Ocolos vero convertamus ad alteram jam picturam, plagulae hujus 
exordium, quae fasciculi anterioris quasi complementum erit et prosecutio. 
Nonnulla ibi memoratu certe digna delineata continentur, quae oculis lustren¬ 
tur instrumenta altaris atque cultus Christiani, quorum tibi nomina latine ex¬ 
pressa protinus praebeo: 

1 Semilunium 6 abacus 11 ostensorium 16 luminaria 

2 hostorium 7 forfex 12 pluteus 17 sacra 

3 crux 8 cochleare 13 corona 18 purificatorium 

4 baculus 9 calix 14 campanula 19 candelabrum 

5 lanx 10 ciborium 15 clava 20 capitellum 


Ut facile ex hac nomenclatura ipse perspicies, lector curiose, antiquitatis 
quidem classicae voces una cum mediae vel infimae Latinitatis in eis mire 
consociantur ad res exprimendas, quae Ecclesiae linguae in usu veniunt. Id 
autem rei sermonis Latini praestantiae officere nullatenus aut debet aut po¬ 
test, cum aetate progrediente usus, «quem penes arbitrium est et jus et norma 
loquendi», aliter et aliter procedendum constituat, neque sit ratione mere his¬ 
torica considerandum nobis idioma. 

Ex lectoribus non deerunt profecto, qui, quod num. 2 picturae superioris 
converterim voce hostorium, admirentur. In lexico Latino certe vocabulum 
aptius non inveni, quo id instrumenti genus exprimerem, quod tamen cum re 
adlafa vocabulum partim certe convenit. En tibi, confirmationis causa, quae 
de voce hostorium adfert princeps adhuc lexicographorum, clarus Forcelli- 
nius: «Hostorium est lignum seu regula, qua modius aequatur et cumulus de¬ 
ruitur. Est autem ab hostire: aequa reddere, paria facere, tantumdem reddere». 
En igitur nominis instrumenti num. 2 insigniti ratio. Ceterae vero, quas supra 
innai voces, difficultatem, opinor, nullam objicient, et res et nomina cum in 
genere illis sint notissima, quibus potissimum proposai. 

Nunc vero ad alia veniamus cum re hactenus agitata omnino non absimi¬ 
lia. Equidem fasciculum Palaestrae mensis januarii anno 1930-31 respiciens, 
in quo diversas referebam de vocabulario ecclesiastico voces, tamen nomen¬ 
claturam inibi verborum, quae ad architecturam pertinerent, animo satis esse 
incompletam adverti. Cum ecclesia autem vel templum sit quasi omnium cons¬ 
tructionum caput, quibus ars atque scientia architectonica intendit, ideo fore 
pretium operae duxi, eam si hoc loco complerem. Sequentia igitur, comple¬ 
menti causa, vocabulis ibi adductis adjungito: 


Abacus 

colliciae 

fenestra 

mutulus 

tegula 

acroteria 

corona 

incumba 

podium 

torus 

anaglypta 

corsa 

lacunar 

pronaum 

trabs 

ancon 

cymatium 

laquearia 

prostypa 

trifolium 

antepagmentum 

deambulatorium 

mentum 

scapus 

triglyphus 

anterides 

diazoma 

metopa 

stela 

voluta 

astragalus 

erisma 

moenia 

stilobates 

zoophorus 


Hactenus de vocabulario ecclesiastico disserui, cui rei, ut nunc quidem 
est, impono finem. Id autem non impedit, quominus, si res aliquando ferat, 
materiam resumamus. Atque veniamus tandem ad explicandas res alias, quae 
cum voce prima hujus sectionis Nova magis convenire videantur. Itaque pos¬ 
tremus hujus curriculi fasciculus, Deo favente, in sectione A ova et vetera de 
nonnullis ludis aget, quae maxime in usu veniunt. Quod quidem quasi ad re¬ 
missionis animi corporisque aestivas per vacationes tempus praeparatio 
quaedam erit. 

I. GONZALEZ, C. M. F. 

III. — De comparativo 

Non necessario ablativus sed omnino melius ponitur quam no¬ 
minativus cum quam, a) Cum propositio est interrogativa. 

Exempla: Quid illis aedibus jucundius exspectabis? Estne nostra regione uberior 
usquam regio? Quid stultius senum avaritia? Numquid isto opere difficilius? Quis 
unquam orator Cicerone fuit facundior, quis eo eloquentior? Quid est in homine 
ratione divinius? Quid hoc victore moderatius esse potest? In humanis rebus quid 
patria potest esse carius? Numquid est virtute amabilius, vitio contemptius? Quid 
est vitae hominum libidine perniciosius? 

b) Cum propositio est negativa. 

Exempla: Oratione Laelii nihil est dulcius. Catone erat nemo fere senior tempo¬ 
ribus illis, nemo prudentior. Risu inepto res ineptior nulla est. Nihil est virtute 
amabilius, nihil optatius. Belluarum nulla est elephanto prudentior. Lacrima nihil 
citius arescit. Quibus libris nihil potest esse dulcius. Amicitia tua nihil mihi jucun¬ 
dius. Libertate nihil certe est dulcius. Posterius et nequius isto nihil est. Legi con¬ 
tionem tuam: nihil illa sapientius. Da operam ut valeas; hoc mihi gratius facere 
nihil potes. 

c) Cum inferior, posterior, superior sunt adjectiva comparativa. 

Exempla; Sapiens omnia inferiora virtute ducit. Virtus humanis casibus supe¬ 
rior est. Utrique semper patriae salus et dignitas posterior sua dominatione et do¬ 
mesticis commodis fuit. Ita vitam corpusque servato ut haec libertate posteriora 
ducas. Posteriores cogitationes sapientiores solent esse prioribus. Hector roBore 
corporis atque fortitudine inferior erat Achille. 

d) Cum primus comparationis terminus est in accusativo. 

Exempla: Munusculo tuo nihil, mittere melius potuisti. Non tulit ullos haec ci¬ 
vitas clariores P. Africano et C. Laelio. Haud facile quis dixerit hoc exemplo praes¬ 
tantius. Nihil te uno sol indignius vidit. Miserius stultitia quid possumus dicere? 
Romani magis Aliensi die Aliam ipsam reformidabunt. Quem auctorem locupletio¬ 
rem Platone laudare possumus? Nihil vita antiquius existimo. Tuam vitam mea 
salute potiorem duco. Constat terram luna esse majorem. Qui nihil habet in vita 
jucundius vita, is cum virtute vitam non potest colere. Ego hominem callidiorem 
vidi neminem Phormione. Vicinus tuus habet equum meliorem tuo. 

Notandum quoque est saepe comparari qualitates duas inter se, 
ut unam prae alia subjecto convenire dicamus. Tum aut positiva for¬ 
ma ambas, addito potiori earum adverbio magis, aut utramque forma 
comparativa exprimemus. 

Exempla: Ars magis magna quam difficilis. Orator acutior fuit quam ornatior. 
Magis audacter quam parate pugnaverunt hostes. Asia exercitus Romanorum divi¬ 
tiores quam fortiores faciebat. Romani bella quaedam fortius quam felicius gesse¬ 
runt. Caesar milites vituperavit, quod in oppugnanda Gergovia audacius quam pru¬ 
dentius egissent. Haec magis accusatorie quam libere dixisti. Aemilii contio fuit 
verior quam gratior populo. Paetus magis subtiliter quam dilucide disceptavit. Se 
temere magis quam satis caute in mediam dimicationem intulit. Pestilentia mina- 
tior fuit quam perniciosior. Omnes cupiditates continere praeclarum magis quam 

difficile est- Cicero in conjuratos acrius quam moderatius (magis acriter quam mo¬ 
derate) consuluit. Rixantes homines multa cupidius quam urbanius (magis cupide 
quam urbane) loquuntur. Nolite putare, judices, me odio inflammatum libentius 
quam verius (magis libenter quam vere) Clodium accusare. Non acrior quam perti¬ 
nacior impetus Romanorum fuit. Hannibalem non fefellit ferocius quam consultius 
rem hostes gesturos. 

Ponitur necessario quam (est, erat, fuit). 

a) Cum primus comparationis terminus est in genitivo, dativo, 
ablativo: 

Exempla: Fovendus nobis est amor virtutis, melioris quam aurum. Utor Caesare 
aequiore quam Pompejus. Haec verba sunt Varronis hominis doctioris quam (fuit) 
Claudius. Multis hominibus acriores oculi animi sunt quam corporis. Gratius et 
salubrius est in ampla domo quam in parva casa habitare. Saepe periculosius est 
secundum litus navigare quam in alto (mari). A camelis graviora onera portantur 
quam ab asinis. Vobis notum est cur aestate dies longiores sint quam hieme. In 
terris callidioribus velut in Aegypto asini alacriores sunt quam in nostris regioni¬ 
bus. Pauci poetae majore laude celebrantur quam vos, Homere, et Horati. 

b) Cum post quam sequitur verbum. 

Exempla: Plura dixi quam volui. Pater meus emit domum prope dimidio carius 
quam aestimabat. Pompejus plura bella gessit quam legerunt ceteri. 

Post plus, amplius, minus, sequente numero vel mensura poni¬ 
tur vel omittitur quam et etiam redditur per ablativum: 

Exempla: Ad Scultennam flumen cum hostibus dimicatum est; quindecim mil¬ 
lia caesa, plus septingenti capti. Caeduntur passim Hispani per tota castra, nec plus 
quam quattuor millia hominum effugerunt. Amplius horis sex continenter pugna¬ 
tum est. Acies hostium aberat paullo plus quingentos passus. Ab neutra parte sex¬ 
centis plus peditibus cecidit. In eo proelio minus quinque millia occisa, minus 
dimidium captum est. Roscius nunquam plus triduo Romae fuit. Minus tribus me¬ 
dimnis nemo dedit. 

Emmanuel Jov£, C. M. F. 


IN NUMMICUM 


Quod tibi nunc adflat facilis fortuna tumescis 
Et prae te dicis quemlibet esse nihil; 
Insultasque bonis, tenues contemnis et urges 

Hei! miser, hei! sortis non memor ipse tuae! 
Non semper quod es, illud eris; ventura memento! 
Nec semper, quod ego sum modo, forsan ero. 

Clemens Janicius 

De Johanne Santolio poeta (1) 

Quorum ut primum percrebuit fama, Santolius tum annos natus sexaginta 
tres, multorum movit indignationem. Jouvanei, Jesuita, collegii Parisiensis magifter, 
poetam monuit de communi versuum, inprimis secundi, offensione. Tum negavit hic 
se eos scripsisse versus. Quod genus effugii cum nulli probaretur et ab omnibus 
postularetur, publice ut ifti versus retractarentur, Santolius, ne adeo se demittere 
cogeretur, ad Jouvaneium poeticam epiftulam dedit perhonorificis conceptam verbis, 
qua et do&rinam Jesuitarum dilaudat et affirmat illis verbis, quae essent 'hoste 
triumphato’ notari a se libros ab Arnaldo contra Calvinianos editos. Quo augurio, 
quamquam principio in breve tempus animorum motus sedari videbatur, tamen 
po£tea poetae monstratum eSt non societatem Jesu illis versibus, sed regem, sed 
summum Pontificem traduci. Tum Santolius tantum crimen a se deprecans propter 
interdiftum pontificium addidit: 

Ictus illo fulmine (excommunicatione videlicet) 

Trabeate doctor, jam mihi non amplius 
Arnalde, saperes. 

Displicuit vocis ambiguitas poStulatumque a poeta est ut illud 'saperes' 
mutaret in 'sapias'. PoStremo Santolius sibi videbatur incommoda declinare posse, 
si in illis exemplis, quae in Jesuitarum manus essent ventura, posuisset 'sapias,' in 
reliquis retento hoc 'saperes'. 

Sed sic Charybdim vitans in Scyllam inciderat. Nam quis contentus esset 
ambagibus? Publice peti coeptus est versibus. Ex Janseniftis Rollinus, hiftoricus, 
'Santolium paenitentem’ edidit, quo carmine poetae irridet inconftantiam. Quidam 
alio carmine Santolium a Belgis suspendi facit. Neque Jesuitae tacuerunt. Inprimis 
acerbum Santolio «linguarium Commirii». Qui Commirius sacerdos Soc. Jesu et 
poeta non spernendus natus erat Ambessii, in finibus Turonum, anno 1625. Mor¬ 
tuus est anno 1702. Is sic habet: 

Haec tibi dolebit assentatio 

Nam quot creavit et creat molestias 

Fatale carmen, quod nolles tuum! 

Ais, nepas, fateris, excusas scelus... 

Hinc asper ille risus et amari sales 
Urbisque de te. Fastidi comoediae 
Cessare quae si dicupis, sile et sape. 

Sed paulatim ea quoque res composita est, et Santolius cum adversariis 
rediit in gratiam. 

Et jam saepe tentatum erat revocare ad leges artis poeticae illos hymnos, 
quibus in liturgia utitur Ecclesia. Nimium quidem, qui humanistae vocantur, affir- 

(1) Confer mum, sup p. 102. 

mabant «grammaticae leges plerumque Ecclesiam spernere», nimis fere illi cupidi 
erant hymnorum, quorum forma et lingua accommodaretur rerum magnitudini. 
Revera quaedam in sacra carmina irrepserant inconcinna, salebrossa, hiulca, illepi¬ 
da, neque mirum esse poteil illa elegantiarum aetate etiam hymnorum emendatio¬ 
nem postulatam esse. Tantum igitur opus efficere pro ecclesia mona£horum Glunia- 
censium et pro ecclesia Parisiensi impositum Santolio eSt. Sibi recepit negotium 
summa voluntate, Claudii, fratris—nam ad hunc res primum delata erat—et hor¬ 
tatu primariorum virorum et Bossueti episcopi. Tum profanam Musam missam fecit 
et .toto ingenii ardore ad novam provinciam se convertit: 

Tum mihi quam viles, Parnassi numina, Musae 
Omnia vindicibus devovi carmina flammis. 

Et tam sublimis ei videtur hymnorum effectio, ut Angelorum alis deripien¬ 
dam esse putet qua scribantur san&orum laudes, pennam. 

Aula tota Caelitum 
Sibi me reposcit ac poetam vindicat 
Offertque pennam, quam putem avulsam sacris 
Pennigerum ab umeris. 

Non igitur ludebat multorum more litteratorum, sed verum thesaurum 
reponebat poSleris, cum sacra pangebat carmina. Nemo alius tam artificiose tamque 
varie canat san&orum £horos. Rem eandem solet binis vel ternis hymnis et mutato 
metro referre. «Verissimi», inquit Driaux in historia litterarum Latinarum, «veris¬ 
simi ingenii fuit semper tenere animos legentium, interdum eosdem movere, ab 
laudis forma transire ad preces, admiscere praecepta». Quae quam vere dicantur 
disce exemplis. De Ecclesiae doctoribus ille sic canit: 

0 qui perpetuus nos monitor doces. 

Vox aeterna Patris, Christe, vicarios 
Doctores, patrias cum remeas domos 
Nobis quam bene suppetis! 

Hi semper vigilant, ne quid adulterum 
Corrumpat fidei virgineum decus: 

Laedi vel leviter non patitur fides, 

His custodibus integra. 

Infames abolent reliquias deum, 

Errores abigunt, crimina dedocent, 

Christo restituunt, quos male credulos 
Mendax luserat haeresis. 

Patrum canitiem, tot venerabiles 
Rugas objicient unde nitet Fides; 

Quae sunt prisca docent, quae nova subruunt. 

Servant depositum Dei. 

Sit suprema tibi gloria, ‘Veritas, 

Quae per scripta patrum quando foris sonas, 

Nullo vocis egens, corda doces sono 
Et te mentibus inseris. 

Quam pul£hre propositum mona£horum his Strophis expressit: 
Felices nemorum pangimus incolas, 

Certo consilio quos Deus abdidit, 

Ne contagio saecli 

Mores laederet integros. 

Ut te possideant, quem sitiunt, Deum, 

Urbes, regna, suos, se quoque deserunt 
Totus veluit orbis, 


Dum caelestia cogitant. 

Nudi, prompti, alacres, liberi ab omnibus 
Ad luctam pugiles ocius advolant: 

Ut vastum mare tranent 


Prudentes onus exuunt. 


Aeternas ut opes certaque gaudia 
Securi rapiant, omnia ludicra 
Sano pectore temnunt 
Confisi melioribus. 

Illis summa fuit gloria despici, 
Illis divitiae pauperiem pati, 

Illis summa voluptas 

Lento supplicio mori. 


Fac nos, siimme Deus, quae patimur mala 


In poenam scelerum ferre libentius, 


Et tellure relicta 


Immortalia quaerere. 
Aeternus sit honos ingenito Patri 
Sit par unigenae gloria Filio 
Sacri nexus amoris 


Laus compar, tibi, Spiritus. 

Inter hymnos Virginum martyrum hae excellunt Strophae: 
Quid sacra Virgo, generosa martyr, 

Ambiunt frontem duplices eoronae? 

Nempe non unum gemino reportas 
Hoste triumphum. 

Mollior fregit neque te voluptas 
Impotens flexit neque te tyrannus: 

Tu graves poenas pariterque blandos 
Vincis amores. 

Liliis Sponsus recubat rosisque 
Tu tuo semper bene fida Sponso 
Et rosas martyr simul et dedisti 
Lilia virgo. 

In prima tamen stropha haud scio an qui exscripsit, mutaverit. Neque enim 
credo Santolium producendam brevem syllabam tertiam posuisse. Non igitur fuisse 
Quid sacra Virgo sed fortase Sacra quid ‘Virgo. 

Et haec quidem communia San&orum sunt carmina. Praeterea scripsit mul¬ 
ta San&is singulis et de magnis anni feStis tanta ingenii fecunditate ut nemo pos¬ 
sit non mirari. 

Franciscum Salesium praecipuo habet honore. Quam scite hujus scripta 
celebrat his sapphicis Strophis: 

Insidens castis amor in libellis 
Igneis figit pia corda telis 
Hic Dei purum bibit ore puro 
Lector amorem. 

Gliscit in mentem meditantis illa, 

Quae beat Divos, eadem voluptas: 

Hinc inardescunt liquefacta blandis 
Pectora flammis. 

MySterium Purificationis Virginis Deiparae admirabilibus comprehendit 
alcaicis Strophis. 

Stupete gentes: Fit Deus hostia 
Se sponte legi legifer obligat: 

Orbis Redemptor nunc redemptus; 

Seque piat sine labe mater. 

De more matrum “Virgo puerpera 
Templo statutos abstinuit dies. 

Intrare sanctum quid pavebas 

Facta Dei prius ipsa templum? 

Ara sub una se vovet hostia 
Triplex honorem virgineum immolat 
‘Virgo sacerdos, parva mollis 

Membra Puer, seniorque vitam 
Christus futurum corpus adhuc tener 
Praeludit infans victima funeri 
Crescet, profuso vir cruore 

Omne scelus moriens piabit. 


(Continuabitur) 


Andreas Avenarius, S. V. D. 

P. Altenhoven. — Petit Traite des syno- 
nymes latins. - Aci. Wesmael-Charlier, 
Rue de Fer, 81 , Namur. 

Tertium nuperrime prelo subiit hic li¬ 
bellus in dies locupletior et adcuratior. 
Quod ipse titulus innuit, talis auctoris sco¬ 
pus: nonnulla ex innumeris variisque sy¬ 
nonymis congerere, quae alumnis maxime 
ad compositionem Latinam inserviant. 
Constat libellus i g 6 articulis rite concinna¬ 
tis. Post trium editionum praefationes, du¬ 
plex vocabularium earum dictionum inseri 
tur, quae exstant in opusculo, Gallicum et 
Latinum, ig pagellis absolutum. A plagula 
autem 25 ad 112 uno tenore Latina syno¬ 
nyma succedunt. Notitia vocum etymologi¬ 
ca saepe alumno facem in significatione 
extricanda praefert, neque plerumque deest 
mensurae syllabarum expressio. Nobis ta¬ 
men penitus non liquet, cur, exempli gratia, 
ad feratur mensura in voce res (art. 27 ), 
rus (art 32 ), et minime in per fart. 33 ), 
mos (art. 73 ). Praeterea id genus verbo¬ 
rum mensurae in iis opusculis expressio 
certe nonnullis non probetur. Articulus 
tandem 26 refert: malus (a longum) et 
malitia (a breve), quod typographo sane 
adscnbendum, non aliter ac nobilis Cum 
prima vocali brevi (art. 1 ig), et niger cum 
prima longa (art. 120 ), et praelium (art. 
103 ) loco proelium. Libellus ceterum com¬ 
mendandus alumnis Latinitatis atque iis, 
qui satagunt de recta scriptione Latina 
evulganda. 

P. Vicente Gracia, S. J.— Metodo ana- 
litico comparativo de Lengua Latina. 
Libreria Cat. Casals; Calle Caspe, 108 , 
Barcelona (Espaha). 

Habent jam lectores humanissimi peru¬ 
tilis hujus ad studium linguae Latinae vo¬ 
luminis notitiam ex prospectu, quem eis 
una cum superiore fasciculo misimus. Nos¬ 
tro autem in Commentario ne desideretur 
ejus commendatio, has paene jam super¬ 
vacaneas lineas dedendas curavi nostratibus 
potissimum linguae Ciceronis et Vergilii 


cultoribus. Duos ego progressus, utraque 
plaudendos manu, animo in hoc libro ad¬ 
verti: cum quamdam philologiae hodiernae 
et aestimationem et usum, tum methodi ad¬ 
hibitionem linguarum recentium tradenda¬ 
rum rationi admodum confomnem. Atque 
haec, si quid mei judicii est, quasi duae 
esse debent viae ad evulgandam et stabiliter 
et jucunde in adulescentium animis Latini¬ 
tatem. Liber tandem P. Gracia, S. J., 
quidquid dicunt de religiosorum obscuran- 
tismo, maximo opere conferet, ut lingua 
Latina magis et magis in studio sit. 

1. GonzAlez, C. M. F. 

Albert Bazouin. — Les Textes latins, 

Classe de premifer e.-Hachette. 

Hoc nuper in lucem editum opus, prio¬ 
rum voluminum complementum est, ab ipso 
Latinitatis professore jam pridem editorum. 
Nobis quidem opus in suo genere perfec¬ 
tum videtur: pulcra enim oculis externa 
ratio; typorum varietas adest et adcurata 
interpunctio, ut facilior alumnis lectio eva¬ 
dat; neque inlustratio deest pholographica 
et nonnullarum adjectio tabularum geogra¬ 
phicarum Romanae antiquitatis. Quod vero 
maxime ad rem confert, claritas in toto 
opere effulget, et diligentia in notulis, 
translationibus, explicationibus grammati¬ 
cis et historicis exarandis. Praeterea alum¬ 
no emolumento erunt tn sermone Latino 
aucupando ea, quae auctor singulari ae¬ 
quitate et judicio in medium profert de vita 
et operibus auctorum: Catulli, Ciceronis, 
Vergilii, Horatii, Tibulli... 

Jean Bousin,— Anthologie de Poetes.- 

Librairie Hatier. 

Hujus opusculi scopus alius certe non 
est, quam alumnis, qui primum linguae La¬ 
tinae incumbunt minorum poetarum ex¬ 
cerpta proponere aliqua, ut ii pulcritudi- 
nem horum in dicendo poliarum facilius 
arripere valeant. Accomoda sane sunt the¬ 
mata ab auctore selecta et juxta optimos 
codices recognita, atque ea notulis histori¬ 
cis, grammaticis, rhetoricis instructa. Poe- 

tae vero, qui alumnorum mentibus deliban¬ 
di praebentur,sunt: Catullus, Tibullus Pro¬ 
pertius, Ovidius, Lucanus, Persius, Statius, 
Martialis, Juvenalis, Claudianus. 

Josephus M. a Mir, C. M. F. 

Cic£ron.—De L‘Orateur. - Texte etabli, 
traduit et annota par Franpois Ri- 
chard.-Garmer Freres, Paris. 

Magnis laudibus non afficere hanc no¬ 
vam operis Ciceroniani editionem non pos¬ 
sumus, quae merito efficiet, ut cognitio 
linguae Latinae longe laleque diffundatur. 
Lector ut plane vim sermonis calleat, con¬ 
sulto textui praeponitur brevis introductio 
analytica-historica, atque variis notis ad- 
positis, lisque doctrina eruditioneque refer¬ 
tis, lectio passim illustratur. Qua quidem 
ratione auctor in textus lectione stabilienda 
ductus sit, non dicit. Colligere tamen licet, 
auctorem in singulis casibus probabiliorem 
lectionem ex diversis criticis editionibus 
sumpsisse. Versio autem Gallica Latino tex¬ 
tui adjuncta, quatenus argumentum et na¬ 
tura sermonis patiuntur, proprietate, viro¬ 
re, suavitate insignitur. 

J. Prats, C. M. F. 

Cicer6n.—De LTnvention,- Traduction 
par Henri Bornecque.-Garnier Freres, 
6 , Rue des Sts.-PCres 6, Paris. 
Nuperrime edita est translatio Gallica 
Ciceroniani operis De Inventione, quam 
calamus Henrici Bornecque, in Universita¬ 
te Lillensi professoris, elaboravit. Prose¬ 
quitur nempe hoc volumen Contectionem 
classicorum Latinorum Editorialis Gar- 
nier, de litteris Gallicis adeo bene merita. 
Huic M. Tullii libro qualis hac in editio¬ 
ne titulus non fuit impositus, in manuscrip- 
tis cum aliter et aliter inscribatur. A re- 
centioribus vero editoribus liber communi¬ 
ter Rhetorica vel Rhetorici libri duo 
nuncupatur. Titulus tamen De Inventione 
recte cum materia inibi ab Oratore Roma¬ 
no, primis suae vitae litterariae diebus per¬ 
tracta, congruit. Alicubi haec translatio si 
ita lucida non adparebit, id prae primis 
Latini textus obscuritati vertendum pu¬ 
tamus. 


M, Tullio. Cicerone—De Finibus Bo¬ 
norum et Malorum, commentati da 
Umberto Moricca. Libri I-II.-Torino, 
Giovanni Chiantore. 

Nova haec De Finibus commentatio 
apud Italos edita, magni quidem momenti 
est ad mentem sermonemque Principis La¬ 
tinorum scriptorum intellegendum. Longa 
commentario antecedit introductio (pag. 
V-LIX), in quibus agitur de vita Cicero¬ 
nis, atque ejus scripta obiter dignoscuntur. 
Postea disseritur subtilius de momento et 
scientia libri De Finibus; de historicis et 
politicis adjunctis, in quibus scriptus est; 
de materia in primo et secundo libro 
contenta; de expositione et critica systema¬ 
tis Fpicuri... Commentatio vero abundans 
est et adcurata ac longe majorem libri 
partem amplectitur, qui ducentis in octavo 
pagellis constat. 

Rem. Sabbadini.-P. Vergili Maronis 
Aeneidos lib- I-XII.-//J Aedibus Io. 
Bapt. Par aviae et Sociorum, Aug. Tau¬ 
rinorum. 

In multis et variis adhuc Aeneidos edi¬ 
tionibus eminentem locum tenet ea, quam 
nuper Rem. Sabbadini recensuit, praefatus 
est, critica appendice ornavit. Primis in 
prae fationis versibus finis operis indigita- 
tur: (tVergilii Aeneida emissurus non id 
spectavi ut editionem paene dixerim doctam 
pararem, sed eam qua litterarum antiqua¬ 
rum studiosi fidenter uterentur».' Id quod 
re vera obtinuit auctor. Continuo vero 
praecipuorum codicum Vergilianorum (A. 
G. V. P. R. F. M.) brevem notitiam pro 
ponit, ex quibus in hac conficienda editio¬ 
ne codicibus F et M maximam auctoritate 
tribuendam censuit. Quattuor autem scitis 
libellis totum Aeneidos opus comprehendi¬ 
tur, singulis ternos libros includentibus. In 
libellorum fine appendix critica adparet, 
quae diversas codicum lectiones excutit. 
Index tandem nominum, qui in novissimo 
libello additur, studiosis Vergiliani operis, 
maxime quidem inserviet. 

J. M. Giral, C. M. F, 

UNA BIBLIOTECA CIRCULANTE.— Que manda en pr£stamo a lectores de 
toda Espafia libros, revistas y piezas musicales, facilitdndoles ademas su 
adquisieidn. 

Su eapecial y unico franque& concertado para todo el circuito de lectores de cada revista 
circulante fui expresamente autorizado por la Direccidn Gral, de Correos ( D. 0. D. 9-V*1932) 

Por 3 pts. enviadas por giro postal o en sellos, recibirfi su catfilogo-re- 
glamento y suplemento (274 p4gs.) y tendrd ya satisfecha su cuota de ingreso 
para el dia que se inscriba lector. 

La cuota anual de lector es de 7 pts., pago anticipado. 

La peticidn de prestamo o compra de los libros examinados en la Bibliografia dei numero 
de Abril dei cte ano puede hacerse indicando solamente sus numeros de registro en la B iblioteca: 
Linderbauer37i3, Oesilender 3714, Sdimitt, Soiron 3716. 

Bibltoteca «Antonio Agustln» Apartado 31. - Tarragona 


Compositiones Vertendae 

Duo canes marini (humanus et bellua) et Graculus 

Canis marini nomen apte (1) est inditum 
Confestim (2) fortunatis, qui, ex humili loco, (3) 

Divitias compararunt, (4) cum tamen foret 
Relligio(5) illis nulla, bonis an (6) malis suam 
Rem (7) augerent artibus Appellari (8) et conspici 
Volunt cum procerum numero: sunt quibus pudor 
Non est avorum genus et laudes (9) fingere. 

Ex istis quidam, jam fervente Sirio, (10) 

Haris Tyrrheni litus abditum petens, 

Ivit lavatum, (11) quo tractu (12) ingentissima 
Prius fuerat inspecta marina bellua. 

Aquis refrigeratur, (13) sed subito (14) metu 

Pressus: (15) Me miserum, dicit, si adsit(16) canis atrox! 

Fugamque cogitanti (17) clamat graculus, 

Qui voces quercu audiverat de proxima: 

Canem, parce metu, (18) nusquam devorat canis. 

ROCCI, S. J. 

Notulae El verdadero a inigo es un 

(1) Muy bien. (2) Improvisadamente. 

(3) Condici6n. (4) Acaparar. (5) Escrfipu- 
lo. (6) De si. (7) Hacienda. (8) Tratar. (9) 

Linaje y glorias. (10) En lo m&s caluroso 
dei verano. (11) Fu6 a tomar bafios. (12) 

En el cual sitio. (13) Refrescarse. (14) Sti- 
bitamente. (15) Sobrecogido de espanto. 

(16) Si se presenta. (17) Pensando en es- 
caparse le... (18) No hayas miedo: metu 
in dativo casu pro metui, qui non est 
infrequens in nominibus quartae decli¬ 
nationis. 


gran tesoro 

Un joven guerrero (1) de naci6n persa, 
acababa de cubrirse (2) de gloria (3) gra- 
cias principalmente al vigor y a la des- 
treza (4) de su caballo. Ciro le preguntd 
si queria cambiar aquel caballo por una 
provincia de su reino. «No, seflor—con- 
test6 el joven —pero si lo cambiarfa por 
un verdadero amigo, si V. pudiera en- 
contrdrmelo». 

Notulae. —(1) Bellator. (2) Modo se 
honestare. (3) Laus militaris. (4) Indus- 
tra. (5) Inquit. 

Exercitationes Scholares 


El caballo de combate y el 
caballo de campo 

(Ann. III, nam. 24) 

La mudanza suele enganar por lo 
cornuti a los menos precavidos. En el 
campo de Florenda se habfa comenza- 
do a requisar caballos, porque era ya in- 
minente una encarnizada guerra. Los 
que haclan la requlsa respetaron los ca¬ 
ballos de cierto labrador, cuya modesta 
fortuna les hizo entender que de sus po- 
cos bienes nada podia cercenarse. Pres- 
taban serviclos a su amo dos caballos, 
iguales en la edad y en el ardor de la ju- 
ventud. El m4s ligero de cascos quiso 
hacerse caballo de guerra. e indicd el 
proyecto a su compaflero diciindole: Ya 
me hastfo de nuestra deplorable vlda; ya 
estoy harto de tanto trabajo; llevar esas 
cargas. a veces nada honrosas, loh qui 
vergonzoso! Mayor honor es llevar sobre 
nuestro lomo a un Agil y vallente mili- 
tar, acometer a terribles enemigos, dis- 
frutar constantemente de la preclara glo¬ 
ria de los vencedores. Et otro no quiso 
seguirle y prefiri6 la vlda dei campo. En- 
tonces aquil se asocia a los requlsados, 
brlncando e Irguiendo su orgullosa cer- 
vlz. Cumplido su anhelo es conducido 
ensegulda al campamento. Se traba ba- 
talla: el nuevo caballo de guerra, mal 
trecho de mortal herida. cae en tlerra 
miserablemente. Slntiendo su adversa 
suerte, muere exclamando: jDlchoso 
compafiero, oh campos, oh florecientes 
huertos, en mala hora, neclo de ml, os 
abandonil 

A. Campello 

Oniati in Guipuzcoa 

A dicto factum 

i 

Arlostl domus philosophi ingenuita¬ 
tem referebat. Quondam eum interroga¬ 
verunt, quidni splendidiorem fecisset 
eam, qui descripsisset in suo opere Ro- 
lando tot regias aulas, porticus specio- 

(1) A dicto factum longo discrimine distat. 


sas et jucundos fontes- Ille respondit: 
«Citius et facilius veniunt ad conloquium 
verba, quam ad domi aedificationem con¬ 
geruntur lapides». 

Victorius HerrAez P6rez 

Seminarii Abu/ensis alumnus. 

I I 

Ingenuitatem philosophi domus Ari- 
osti referebat. Interrogatus quondam, 
cur non aedificasset eam magnificentio¬ 
rem, qui in suo Rolando tot splendidas 
aulas regias, tam pulcras porticus placi- 
dosque fontes descripsisset, respondit 
ille: «Verba citius quam lapides, facilius- 
que congregantur.» 

Rufinus Gil 

Oniati in Guipuzcoa. 

111 

Domus Ariosti philosophi ingenuita¬ 
tem referebat. Quondam est interroga¬ 
tus, quare eam magnificentiorem non 
fecisset, qui in Rolando suo tot descrip¬ 
sisset sumptuosas aulas regias, tot por¬ 
ticus pulcherrimas, fontesque placidos. 
Cui ille: «Citius et majore cum facilitate 
quam lapides, verba congregantur». 

Eusebius L6pez 

Seminarii Barbastrensis alumnus. 

Gaudium in scientia 

(Ann. III, n. 21) 

Doctrina Archimedis sola mathesi de¬ 
finita non erat. Quidam argentarius cum 
cuprum auro conflasset in quadam regis 
corona, quae ex auro solido constare de¬ 
beret, reperit arcanum ad id tempus ig¬ 
notum et hodie perquam facile depre¬ 
hendendi fraudem. Tantam voluptatem 
ex eo accepisse dicitur qui, nudum se 
esse non advertens animo, balneis subi¬ 
to exierit clamitans, reperi: heurekal 

Victor Maximus Michela 

Villae Rosarii in Republica Argentina. 

Prof. Emmanuel Jovi, C. M. F. 

Moderator 

Typograpbia F. Campi Caimet — Tarregae. 

